ਮੈਨੂੰ ਸ਼ਾਹਿਦ ਕਪੂਰ ਬਾਰੇ ਕੁਝ ਦੱਸੋ
ਸ਼ਾਹਿਦ ਕਪੂਰ (ਜਨਮ 25 ਫਰਵਰੀ ਨੂੰ 1981) ਹਿੰਦੀ ਫਿਲਮਾਂ ਦਾ ਇੱਕ ਅਭਿਨੇਤਾ ਹੈ। ਇਹ ਅਭਿਨੇਤਾ ਜੋੜੀ ਪੰਕਜ ਕਪੂਰ ਤੇ ਨੀਲਿਮਾ ਅਜ਼ੀਮ ਦਾ ਪੁੱਤਰ ਹੈ। ਉਸ ਨੇ ਆਪਣੇ ਪੇਸ਼ੇ ਦੀ ਸ਼ੁਰੂਆਤ, ਸੰਗੀਤ ਵੀਡੀਓ ਅਤੇ ਇਸ਼ਤਿਹਾਰਾਂ ਵਿੱਚ ਕੰਮ ਕਰਕੇ ਕੀਤੀ। ਕਪੂਰ ਨੇ ਪਹਿਲੀ ਵਾਰ ਬਾਲੀਵੁਡ ਫ਼ਿਲਮ ਸੁਭਾਸ਼ ਘਈ ਦੀ ਤਾਲ (1999) ਵਿੱਚ ਪਿੱਠਭੂਮੀ ਡਾਂਸਰ ਦੇ ਰੂਪ ਵਿੱਚ ਕੰਮ ਕੀਤਾ। 4 ਸਾਲ ਬਾਅਦ, ਉਸ ਨੇ ਇਸ਼ਕ ਵਿਸ਼ਕ (2003) ਵਿੱਚ ਮੁੱਖ ਐਕਟਰ ਦੇ ਰੂਪ ਵਿੱਚ ਕੰਮ ਕੀਤਾ। ਉਹ ਕਈ ਪੁਰਸਕਾਰਾਂ ਦੇ ਵਿੱਚੋਂ ਤਿੰਨ ਫਿਲਮਫੇਅਰ ਪੁਰਸਕਾਰ ਵੀ ਜਿੱਤ ਚੁੱਕੇ ਹਨ। ਅਦਾਕਾਰੀ ਤੋਂ ਇਲਾਵਾ, ਕਪੂਰ ਪਰਉਪਕਾਰੀ ਸੰਸਥਾਂਵਾਂ ਦਾ ਸਮਰਥਨ ਕਰਦਾ ਹੈ, ਅਵਾਰਡ ਸਮਾਰੋਹਾਂ ਦੀ ਮੇਜ਼ਬਾਨੀ ਕਰਦਾ ਹੈ, ਅਤੇ ਡਾਂਸ ਰਿਐਲਿਟੀ ਸ਼ੋਅ ਝਲਕ ਦਿਖਲਾ ਜਾ ਰੀਲੋਡੇਡ (2015) ਵਿੱਚ ਇੱਕ ਪ੍ਰਤਿਭਾ ਜੱਜ ਵਜੋਂ ਉਹਨਾਂ ਆਪਣੀ ਭੂਮਿਕਾ ਅਦਾ ਕੀਤੀ। ਉਨ੍ਹਾਂ ਦਾ ਵਿਆਹ ਮੀਰਾ ਰਾਜਪੂਤ ਨਾਲ ਹੋਇਆ ਹੈ, ਜਿਸ ਨਾਲ ਉਨਾਂ ਦੇ ਦੋ ਬੱਚੇ ਹਨ।

== ਅਰੰਭਕ ਜੀਵਨ ==
ਕਪੂਰ ਅਭਿਨੇਤਾ ਪੰਕਜ ਕਪੂਰ ਅਤੇ ​​ਅਦਾਕਾਰ/ਨਰਤਕੀ ਨੀਲਿਮਾ ਅਜ਼ੀਮ ਦੇ ਘਰ 25 ਫਰਵਰੀ ਨੂੰ 1981 ਨੂੰ ਹੋਇਆ ਸੀ। ਉਹ 3 ਸਾਲ ਦਾ ਸੀ, ਜਦੋਂ ਉਸ ਦੇ ਮਾਪੇ ਤਲਾਕਸ਼ੁਦਾ ਹੋ ਗਏ ਸਨ। ਉਹ ਪ੍ਰੈਸ ਇਨਕਲੇਵ, ਦਿੱਲੀ ਵਿੱਚ ਸਾਕੇਤ 'ਚ ਆਪਣੀ ਮਾਤਾ ਅਤੇ ਨਾਨੇ ਨਾਨੀ ਦੇ ਨਾਲ ਰਿਹਾ। ਉਸ ਦੇ ਆਪਣੇ ਪਿਤਾ ਅਤੇ ਮਤਰੇਈ ਮਾਂ ਸੁਪ੍ਰਿਯਾ ਪਾਠਕ ਨਾਲ ਨਿੱਘੇ ਸੰਬੰਧ ਹਨ। ਉਸ ਦੇ ਦਾਦਾ-ਦਾਦੀ ਰੂਸੀ ਮੈਗਜ਼ੀਨ ਸਪੂਤਨਿਕ ਲਈ ਪੱਤਰਕਾਰ ਸਨ, ਅਤੇ ਕਪੂਰ ਆਪਣੇ ਦਾਦਾ ਜੀ ਨੂੰ ਖਾਸ ਤੌਰ 'ਤੇ ਪਿਆਰ ਕਰਦੇ ਸਨ: "ਉਹ ਮੈਨੂੰ ਹਰ ਰੋਜ਼ ਸਕੂਲ ਲੈ ਕੇ ਜਾਂਦੇ ਸਨ। ਉਹ ਮੇਰੇ ਨਾਲ ਪਿਤਾ ਜੀ ਬਾਰੇ ਗੱਲ ਕਰਦੇ ਸਨ, ਜਿਨ੍ਹਾਂ ਨਾਲ ਉਹਨਾਂ ਦਾ ਬਹੁਤ ਵਧੀਆ ਰਿਸ਼ਤਾ ਸੀ, ਅਤੇ ਉਹ ਮੇਰੇ ਲਈ ਉਹਨਾਂ' ਦੀਆ ਚਿੱਠੀਆਂ ਪੜ੍ਹਦੇ ਸਨ।" ਉਸਦੇ ਪਿਤਾ, ਜੋ ਉਸ ਸਮੇਂ ਮੁੰਬਈ ਵਿੱਚ ਇੱਕ ਸੰਘਰਸ਼ਸ਼ੀਲ ਅਭਿਨੇਤਾ ਸਨ, ਕਪੂਰ ਨੂੰ ਉਸਦੇ ਜਨਮਦਿਨ 'ਤੇ ਸਾਲ ਵਿੱਚ ਸਿਰਫ਼ ਇੱਕ ਵਾਰ ਮਿਲਣ ਆਉਂਦੇ ਸਨ। ਜਦੋਂ ਕਪੂਰ 10 ਸਾਲ ਦੇ ਸਨ, ਉਨ੍ਹਾਂ ਦੀ ਮਾਂ, ਜੋ ਇੱਕ ਨਰਤਕੀ ਵਜੋਂ ਕੰਮ ਕਰ ਰਹੀ ਸੀ, ਉਹ ਇੱਕ ਅਭਿਨੇਤਰੀ ਦਾ ਕੰਮ ਕਰਨ ਲਈ ਮੁੰਬਈ ਚਲੀ ਗਈ ਸੀ।